DELO IN PROSTI ČAS

Opredelitev in pomen dela in prostega časa

**Karl Marx**: delo je najpomembnejša primarna človeška dejavnost, s katero človek aktivno spreminja naravo in jo prilagaja svojim potrebam. Prav zavestno delo in izdelovanje delovnih orodij je človeka dvignilo nad živalski svet. Z delom se človek osvobaja naravne nujnosti in spreminja naravo in samega sebe. Delo je odigralo poglavitno vlogo v učlovečenju in je zato **temeljna razsežnost človekove eksistence**.

Vsaj del ljudi mora v družbi vsaj določen čas delati. Ljudje morajo ustvarjati dobrine in opravljati storitve, s katerimi **zadovoljujejo svoje potrebe in potrebe drugih.** Te so **primarne**, biološke: hrana, pijača, obleka, bivališče, ter **sekundarne**, kulturne.

Opredelitev dela je vedno družbeno določena, značilna za določeno družbo v določenem času. znotraj same družbe so lahko nestrinjanja glede vprašanja, kaj je delo.

**Delo** je povezano s časom, ko proizvajamo dobrina in storitve za neposredno ali posredno zadovoljevanje potreb. Vključuje človekov fizični in mentalni napor, veščine, spretnosti in znanje, ki so za to potrebni. Delo je temelj ekonomskega sistema, tega pa sestavljajo vse institucije, v okviru katerih potekajo proizvodnja, menjava, delitev in poraba dobrin in storitev.

**Prosti čas** je tisto področje življenja, v katerem dejavnosti izbiramo sami in izbiramo tiste, ki nam prinašajo zadovoljstvo.

Delitev na delo in prosti čas

Natančna določitev delovnega časa se pojavi z industrializacijo in razvojem kapitalizma. V teh procesih se je delo kot proizvodnja dobrin in storitev kakovostno, prostorsko in časovno večinoma ločilo od vseh drugih področij življenja.

Delo kot zaposlitev ima naslednje značilnosti:

* delovni čas je bolj ali manj določen
* zaposlitev je prostorsko in časovno ločena od drugih področij
* zaposlitev je plačana.

Zunaj delovni čas je ves tisti čas, ko ljudem ni treba biti na delovnem mestu. Treba je razlikovati med celotnim zunaj delovnim časom in prostim časom, saj celoten zunaj delovni čas ni prosti čas.

V modernih družbah je neplačano delo pogosto dojeto kot nedelo. To zlasti velja za gospodinjska dela.

Pri razcepu na delo in zunaj delovni čas razlikujemo tudi **formalno in neformalno delo**.

**Formalno delo**: je tisto, ki poteka v določenih organizacijah oz. institucijah, priznan mu je status dela, družba ga poskuša regulirati.

**Neformalno delo**: gre bodisi za neplačano proizvodnjo dobrin in storitev ali pa za plačano delo, vendar zunaj za to določenih institucij ali nepripravljeno (siva ekonomija ali delo na črno).

Ne glede na vse druge oblike dela ima zaposlitev v življenju velikega števila ljudi osrednje mesto. Razlogi za to so:

* na delovnem mestu preživimo dobršen del svojega življenja, tudi del zunaj delovnega časa je namenjen pripravam na zaposlitev
* zaposlitev je za veliko ljudi glavni vir dohodkov – osnova za zadovoljevanje potreb tudi v prostem času
* zaposlitev pomembno vpliva na status posameznika, delati pomeni biti popolnoma vključen v družbo. Določa ekonomsko stanje, ugled in moč
* prinaša socialne pravice (socialno zavarovanje)

Delo in odtujitev

po Marxu lahko človek že s tem, da ustvari nek proizvod, ki ga prej v naravi ni bilo, doživi največjo srečo in zadovoljstvo. S tem, ko človek skrbi za potrebe drugih izraža svojo humanost.

Delo kot proizvodnja storitev in dobrin vedno poteka v določenih odnosih z ljudmi. Ti odnosi pa so doslej vedno bili takšni, da je manjšina posedovala proizvajalna sredstva in si na tej podlagi prilaščala rezultate tistih, ki te lastnine niso imeli. Zato tudi ni mogoče, da bi našli potrditev in zadovoljstvo. V tem je bistvo Marxove ideje **odtujenega dela**.

Odtujitev (alienacija) postane bolj očitna z menjavo in denarjem kot sredstvom te menjave. Proizvodi dela so blago na trgu, sredstva, da se dobi denar.

Za razvojem kapitalizma postane tudi **delovna sila** blago, prepuščena zakonu ponudbe in povpraševanja.

Mezdno delo vključuje tudi izkoriščanje delavcev s strani lastnikov proizvajalnih sredstev. Delo ustvarja bogastvo, delavci pa preko mezd dobijo le del bogastva, ki ga ustvarijo.

Kapitalizem je glavni sistem odtujitve, ker se ukvarja z maksimiranjem dobička in ne z zadovoljevanjem potreb.

Marx vidi rešitev v komunistični družbi, v kateri bodo ljudje ob visoki stopnji razvitosti proizvajalnih sredstev, ki bodo skupna last, delali ne samo zaradi preživetja, ampak zaradi potrebe po ustvarjalnosti.

Delo in tehnološke spremembe

Z izpopolnjevanjem delovnih sredstev se je povečala količina proizvedenih dobrin, prav tako pa so se spreminjale tudi značilnosti in področja človekovega dela. pomembna prelomnica je bila **industrijska revolucija** in s tem uvajanje strojev v delovni proces.

V industriji so se razvile številne panoge in s tem proizvodnja dobrin v večjih količinah, to je kljub tehnološkim spremembam zahtevalo več, ne manj delovnih mest.

Ob industrijskem sektorju se je širil tudi **storitveni sektor**, ki je odpiral številna nova delovna mesta.

Razvoj tehnologije vpliva na poklicno in izobrazbeno strukturo zaposlenih ter na strukturo brezposelnosti. Povečujejo se tudi potrebe po kvalificirani delovni sili, raste sistem splošnega in poklicnega izobraževanja.

*Mehanizacija in znanstvena organizacija dela*

**Mehanizacija** je uvedba strojev, ki je omogočila organizacijo velikih tovarn, človekovo delo v njih pa je postalo vedno bolj preprosto. Človek je postal privesek stroja, vedno ga je bilo mogoče nadomestiti z drugim.

Z mehanizacijo se je začela uveljavljati tudi **znanstvena organizacija dela**.

Taylor je začel s študijami porabe časa za posamezne gibe.

**Taylorizem**: delovni proces je temeljil na strogi in natančni razdelitvi opravil (tehnična delitev dela) in ločenosti izvrševanja, načrtovanja in nadzora. Čas giba je bil normiran.

**Fordizem**: prevzel je bistvene lastnosti taylorizma, a je dodal novo metodo nadzora delovne sile: uvedel je tekoči trak. Omogočil je množično proizvodnjo standardiziranih izdelkov za množični trg. Marsikje poskušajo obogatiti delovne naloge: delavci opravljajo tudi del nalog pri vzdrževanju opreme, nadzorovanju kakovosti izdelkov itd.

*Nove tehnologije*

V 40. in 50. letih 20. stoletja so začeli uvajati **avtomatizirano** **tehnologijo**: v predelavi surovin in izdelavi končnega izdelka človekova prisotnost ni več potrebna, ker to opravljajo stroji, ki so pod avtomatsko kontrolo. Človek je potreben pred procesom in po procesu.

**Informacijska tehnologija**: proizvodne procese upravljajo računalniki. Stroj prevzame nadzorovalno funkcijo, ki jo je pri avtomatizaciji še imel človek. Pojav te tehnologije označujejo kot informacijsko revolucijo. Povzročila je več pomembnih sprememb:

* pomembno je ustvarjanje simbolov in manipulacija z njimi. Premik zaposlovanja s sekundarnega v storitveni sektor. Nastajajo novi poklici.
* Nove veščine so predvsem komunikacijske
* Omogoča, da ljudje lahko delajo kjerkoli, združitev doma in delovnega mesta
* Omogoča fleksibilnost v organizaciji delovnega časa, pa tudi v proizvodnji dobrin (majhne serije izdelkov)
* Omogoča globalizacijo gospodarstva

Nekateri menijo, da avtomatizacija vrača človekovemu delu tisto, kar mu je odvzela tehnologija tekočega traku: znanje, odgovornost, ustvarjalnost itd. ostale naj bi samo ustvarjalne zaposlitve na različnih področjih.

Drugi pa takšna pričakovanja označujejo kot mit tehnološke spremembe. Tudi v avtomatizaciji je delo rutinsko, dolgočasno in nezanimivo. Ustvarjalnost je privilegij ozke ustvarjalne elite.

Nekateri raziskovalci ugotavljajo, da ima tudi uvajanje informacijske tehnologije podobne učinke, kot jih je imela avtomatizacija. Analize kažejo, da se zmanjšujejo potrebe po kvalificirani delovni sili in da raste količina rutinskih in nezahtevnih del.

Tako z avtomatizacijo in informacijsko tehnologijo prihaja do **bifurkacije delovne sile**: na eni strani strokovnjaki, na drugi strani pa čedalje več nekvalificiranih delavcev v neposredni proizvodnji. Braverman govori o **polarizaciji v poklicni strukturi**: na dnu naraščajoča množica nekvalificiranih delavcev, na vrhu pa peščica strokovnjakov.

Organiziranost zaposlenih

**Sindikati**: so najbolj množične organizacije zaposlenih, njihov temeljni cilj pa je ekonomska zaščita zaposlenih.

Sčasoma so delodajalci in država sprejeli sindikate kot legitimne organizacije. Dahrendorf meni, da je bil to pomemben korak k **industrijski demokraciji in institucionalizaciji industrijskega konflikta**, kar naj bi pripomoglo k stabilnosti družbe.

Sredstvo sindikata za doseganje ciljev je **kolektivno pogajanje** med njim in delodajalcem. Rezultat pogajanj je **kolektivna pogodba**.

Drugo pomembno sredstvo sindikata je **stavka** (uradna in divja).

Nekateri sociologi opozarjajo, da sindikat izgublja svojo vlogo:

* skoraj povsod upada število zaposlenih
* vse, za kar so si prizadevali, je postalo uzakonjeno

**Profesionalna združenja**:

**Poklic**: je relativno stalen vzorec vedenja, ki posamezniku omogoča preživljanje in določa njegov splošni družbeni status. Nastanek je povezan z družbeno delitvijo dela.

Razlike med poklicem in profesijo:

* profesija temelji na sistematični teoriji, poklic pa na rutini in izkustvu
* profesionalna dejavnost temelji na avtoriteti strokovne sodbe – stranke ne ocenjujejo dejavnosti, ampak jo avtomatično priznavajo
* profesija uživa posebno podporo, zanimanje itd.
* dostop do prefoesije je omejen
* profesionalci imajo posebno profesionalno kulturo in se združujejo v profesionalna združenja ter imajo izoblikovano profesionalno etiko.

Poklic in profesijo bi lahko predstavili kot dve skrajnosti: na eni strani so neorganizirani poklici in poklici brez kvalifikacij, na drugi strani pa idealni tip profesije.

Strokovni poklici so bili, zaradi storitvenega sektorja, eno najhitreje rastočih področij zaposlovanja v industrijskih družbah. Vzroki:

* specializirano znanstveno in strokovno znanje pripomore k rasti industrije
* zapletenost trgovine zahteva finančne in pravne strokovnjake
* razvoj države blaginje je razširil področje zaposlovanja nekaterih že obstoječih profesij ter ustvarila številne nove poklice v upravi itd.
* hiter gospodarski razvoj je ustvaril premoženjsko podlago za plačevanje specializiranih storitev.

Pripadniki profesij oblikujejo **profesionalna združenja**. Z njimi je vzpostavljen tudi notranji nadzor nad delovanjem posameznikov. Ne smejo kršiti pravil profesionalne etike. Ta vsebuje načela in pravila, ki se nanašajo na opravljanje profesije. Več v učbenik2, str. 124.

Brezposelnost

Razlikujemo med registrirano brezposelnostjo in med tisto, ki se ugotavlja po metodi ILO (prijavljeni in neprijavljeni itd.)

Vzroki brezposelnosti so različni, zato razlikujemo med naslednjimi vrstami:

* sezonska brezposelnost (nihanja v proizvodnji)
* frikcijska brezposelnost (kratkotrajna posledica prehodov delavca iz enega podjetja v drugo ali iskanje prve zaposlitve)
* strukturna brezposelnost (izhaja iz neusklajenosti med ponudbo in povpraševanjem po določenih poklicih. Vzrok je hiter tehnološki razvoj itd. bolj so ogroženi tisti z nizko stopnjo izobrazbe, mladi, starejši in invalidi.

Govorimo o **segmentiranem trgu delovne sile**:

* primarni trg delovne sile (varnost zaposlitve, možnosti napredovanja itd.)
* sekundarni trg delovne sile (nekvalificirane zaposlitve, nizki dohodki itd.)

brezposelnost v Sloveniji – učebink2, str. 126.

*Tehnološke spremembe, globalizacija gospodarstva*

V večini današnjih visoko razvitih držav je visoka stopnja brezposelnosti delno posledica tehnološkega razvoja. stroji so izganjali človeka iz delovnega procesa. Vendar je uvajanje strojev dolgoročno povečalo število delovnih mest in zaposlitev. Nenehne tehnološke spremembe omogočajo hiter gospodarski razvoj.

V novejšem obdobju gre za gospodarsko rast brez zaposlovanja.

Ta proces pospešuje še **globalizacija** gospodarstva oziroma nova mednarodna delitev dela. v gospodarsko razvitejših državah se zmanjšuje povpraševanje po nekvalificirani delovni sili.

Po letu 1980 je na rast brezposelnosti imela odločen vpliv tudi **ekonomska doktrina svobodnega trga**. Ta je narekovala prenos zaposlovanja v najbolj dobičkonosne oblike podjetništva, predvsem v zasebna podjetja, ki upoštevajo le svoj interes.

**Zmanjševanje moči sindikatov** prej pospešuje kot zavira brezposelnost.

Posledice brezposelnosti z družbenega vidika:

* poslabšuje se kakovost življenja
* zaradi večje ponudbe delovne sile so mezde na nižji ravni
* zmanjšajo se zaposlitvene možnosti skupinam, ki teže dobijo zaposlitev
* tisti, ki so brezposelni, lahko krivijo skupine z manjšo močjo in jih imajo za grešnega kozla
* večja je stopnja samomorilnosti, nasilja, kriminala
* premagovanje problemov brezposelnosti povzroča ekonomske stroške

posledice brezposelnosti z vidika posameznika:

* finančne posledice
* zdravstvene posledice (slabše duševno zdravje, samomorilnost)
* manj družbanih stikov
* zaposlitev daje okvir za strukturiranje časa, brezposelni tega okvira nimajo
* ni možnosti za razvoj veščin, spretnosti
* izguba osebne in socialne identitete, podaljšan prehod v odraslost

Prosti čas

Tehnološki razvoj in rastoča produktivnost ter prizadevanja sindikatov so postopoma skrajšali delovni čas. Istočasno nenehno raste življenjski standard zaposlenih. To ustvarja možnosti zaposlenim za kakovostno preživljanje prostega časa.

Nekateri teoretiki menijo, da kapitalistični sistem oblikuje tako delovni dan zaposlenih kot tudi njihov prosti čas. V prostem času namreč ustvarja pasivnega potrošnika in ga vključuje v industrijo množične zabave. Prosti čas naj bi bil nadaljevanje neustvarjalnega in poneumljajočega dela, ker ga določajo lažne potrebe, ki jih vsiljujejo množični mediji. To deluje kot motivacija za čim več dobička.

Drugi sociologi opozarjajo, da posameznik ni le pasiven potrošnik industrijskih izdelkov in ponudbe množične zabave, temveč s tem tudi aktivno manipulira.

Parker je prosti čas opredelil kot preostanek časa, kot čas, k ostane, ko so opravljene vse druge obveznosti, ki so posledica zaposlitve. V svoji raziskavi dokazuje, da so dejavnosti v prostem času neposredno odvisne od naslednjih značilnosti zaposlitve: **avtonomije na delovnem mestu, zadovoljstva z delom, zavzetosti z delom**.

Razlikuje tri temeljne vzorce doživljanje dela in prostega časa:

* **vzorec razširitve** (ni jasne meje med delom in prostim časom, poklicno delo se nadaljuje v prostem času, osrednji življenjski interes je zaposlitev, pri poklicih z visoko stopnjo avtonomije in zadovoljstva)
* **vzorec nevtralnosti** (delo in prosti čas se razlikujeta, osrednji pomen ima prosti čas, ki ga večinoma preživijo v krogu družine, namenjen je počitku, značilno za poklice z nizko ali srednjo stopnjo avtonomije)
* **vzorec opozicionalnosti** (osrednji pomen ima prosti čas, v tem primeru zaposleni svoje delo sovražijo, doživljajo ga kot nujno zlo)

*Vplivi na preživljanje prostega časa*

Upoštevati je treba različne načina življenja ljudi v posameznih družbah, uveljavljene norme in vrednote, življenjsko raven posameznih skupin, družinski slog itd. Pomembne so razlike v kulturi.

Pomembne razlike so tudi v preživljanju prostega časa moških in žensk. Ženske naj bi imele manj prostega časa, prav tako pa tudi manj različnih možnosti. Njihova poklicna kariera je pogosto podrejena potrebam družine.

Velik del prostega časa se odvija doma. V zvezi s tem moramo omeniti množične medije. Postali so pomemben del prostočasnih dejavnosti.

Pomemben vidik je komercializacija, govorimo o **industriji prostega časa**. Ustvarja velike poslovne možnosti in pomeni vir dobičkov. Oblikuje se **potrošniška kultura**, za sodobni prosti čas je kupovanje stvari enako ali celo bolj pomembno kot opravljanje stvari.

Campbell dokazuje, da ljudi ne zanima toliko materialna plat nakupovanja kot domišljijska in čustvena izkustva. Izvor sodobnega hedonizma vidi v sanjarjenju, ki ga je legitimizirala romantika. Govorimo o **romantični etiki sodobnega porabništva**. Prepričan je, da smo sami sposobno razviti svoje želje, brez oglaševanja.

*Instrumentalni odnos do dela*

Pomeni pojmovanje in doživljanje dela kot sredstva za doseganje drugih ciljev. Zadovoljstvo z delom je odvisno izključno od višine plačila.

Kljub razvoju tehnologije, ali pa prav zaradi nje, delo veliki večini ne daje priložnosti za samouresničitev. Večina ljudi svojih socialnih potreb ne more zadovoljiti ob delu, ampak v prostem času.

Ni več samo vrsta zaposlitve tista, ki določa preživljanje prostega časa, ampak ravno želje o prostem času vplivajo na izbiro zaposlitve. Zdi se, da je protestantsko etiko dela zamenjala etika prostega časa.

Gre za porajanje nove estetike dela: zlasti mladi še vedno cenijo delo, vendar ne kakršnokoli, temveč takšno, ki omogoča samoiniciativnost, samostojnost itd.